Document ID: 31993R0277

ΚΑΝΟΝΙΣΜΟΣ (ΕΟΚ) αριθ. 277/93 ΤΗΣ ΕΠΙΤΡΟΠΗΣ της 8ης Φεβρουαρίου 1993 για παρέκκλιση από τους κανονισμούς (ΕΟΚ) αριθ. 2974/92 και (ΕΟΚ) αριθ. 3212/92 όσον αφορά τις τιμές βάσεως και αγοράς των μανταρινιών και των πορτοκαλιών για την περίοδο 1992/93
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε από τον κανονισμό (ΕΟΚ) αριθ. 1754/92 (2), και ιδίως το άρθρο 16β παράγραφος 4,
Εκτιμώντας:
ότι ο κανονισμός (ΕΟΚ) αριθ. 3150/91 της Επιτροπής (3) καθόρισε το κατώφλι παρεμβάσεως για την περίοδο εμπορίας 1991/92 σε 35 800 τόνους για τα μανταρίνια και σε 1 181 800 τόνους για τα πορτοκάλια 7 ότι, με βάση τις πληροφορίες που απέστειλαν τα κράτη μέλη το φθινόπωρο του 1992, διαπιστώθηκε από την Επιτροπή υπέρβαση αυτών των κατωφλίων παρεμβάσεως κατά 59 478 τόνους για τα μανταρίνια και κατά 376 862 τόνους για τα πορτοκάλια 7 ότι, κατά συνέπεια, σύμφωνα με τις διατάξεις του άρθρου 16α παράγραφος 1 του κανονισμού (ΕΟΚ) αριθ. 1035/72 και του άρθρου 2 παράγραφος 1 του κανονισμού (ΕΟΚ) αριθ. 2240/88 του Συμβουλίου της 19ης Ιουλίου 1988 για τον καθορισμό, όσον αφορά τα ροδάκινα, τα λεμόνια και τα πορτοκάλια, των κανόνων εφαρμογής του άρθρου 16β του κανονισμού (ΕΟΚ) αριθ. 1035/72 (4), όπως τροποποιήθηκε τελευταία από τον κανονισμό (ΕΟΚ) αριθ. 1623/91 (5), και λαμβάνοντας υπόψη τη νομισματική ευθυγράμμιση, στις 13 και 17 Σεπτεμβρίου 1992, με τους κανονισμούς (ΕΟΚ) αριθ. 2974/92 (6) και (ΕΟΚ) αριθ. 3212/92 (7) της Επιτροπής μειώθηκαν οι τιμές βάσεως των μανταρινιών και των πορτοκαλιών για την περίοδο εμπορίας 1992/93 7
ότι, μετά τις διορθώσεις που διαβιβάστηκαν από ορισμένα κράτη μέλη, η υπέρβαση του κατωφλίου παρεμβάσεως ανέρχεται πραγματικά σε 53 230 τόνους για τα μανταρίνια και σε 448 164 τόνους για τα πορτοκάλια 7 ότι, προκειμένου, ιδίως, να μην επιβαρυνθεί η Επιτροπή από αδικαιολόγητη δαπάνη θα πρέπει, σύμφωνα με το άρθρο 16α παράγραφος 1 του κανονισμού (ΕΟΚ) αριθ. 1035/72, καθώς και με το άρθρο 2 παράγραφος 1 του κανονισμού (ΕΟΚ) αριθ. 2240/88, να εφαρμοστεί αμέσως, με την επιφύλαξη της αγρονομισματικής μειώσεως, μείωση κατά 17 % για τα μανταρίνια και κατά 11 % για τα πορτοκάλια, των τιμών βάσεως και αγοράς των προϊόντων αυτών που καθορίστηκαν από τον κανονισμό (ΕΟΚ) αριθ. 1378/92 του Συμβουλίου (8) για την περίοδο εμπορίας 1992/93 7
ότι, κατ' εφαρμογή του άρθρου 3 του κανονισμού (ΕΟΚ) αριθ. 3816/92 του Συμβουλίου της 28ης Δεκεμβρίου 1992 για την πρόβλεψη στον τομέα των οπωροκηπευτικών της καταργήσεως του συμπληρωματικού μηχανισμού στις συναλλαγές μεταξύ της Ισπανίας και άλλων κρατών μελών καθώς και των συναφών μέτρων (9), οι τιμές βάσεως και αγοράς εφαρμόζονται στην Ισπανία από την 1η Ιανουαρίου 1993 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από τους κανονισμούς (ΕΟΚ) αριθ. 2974/92 και (ΕΟΚ) αριθ. 3212/92 και για την περίοδο εμπορίας από της ενάρξεως ισχύος του παρόντος κανονισμού έως το τέλος της περιόδου 1992/93, οι τιμές βάσεως της αγοράς των μανταρινιών και των πορτοκαλιών που καθορίστηκαν από τον κανονισμό (ΕΟΚ) αριθ. 1378/92 μειώνονται κατά 17,22 % για τα μανταρίνια και 11,24 % για τα πορτοκάλια και καθορίζονται όπως αναφέρονται στο παράρτημα.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Φεβρουαρίου 1993.

Labels: 2
17
6